cyanic-selkie/wikianc huggingface dataset:
Willie Smith (sprinter)
Smith representerte landet sitt under Sommer-OL 1984 i Los Angeles, der han deltok i forsøksheat og semifinale på 4 × 400 meter stafett og fikk en gullmedalje.
Leopoldsordenen (Belgia)
Tildeling
Ordenen kan tildeles belgiske og utenlandske for sivil så vel som militær innsats. Den høyeste klassen tildeles medlemmer av Belgias kongehus og utenlandske statsoverhoder. Tildeling av storbånd med kjede skjer sjeldent. Ordenen tildeles belgiske statstjenestemenn og militære for fortjeneste, inkludert lang tjeneste.
Altocumulus lenticularis
Når stabil luft strømmer over en fjellrekke, kan flere storskala stående bølger oppstå på lesiden av fjellet. Dette er ikke alltid synlig, men hvis luften er fuktig nok kan skyer oppstå på bølgetoppene av disse stående fjellbølgene. Fordi fjellrekkene vanligvis har en uregelmessig form, og fordi vinden kan variere i forskjellige nivå, vil det ofte være forskjellig avstand (bølgelengde) mellom bølgetoppene, og skyene oppstår i et uregelmessig mønster. I visse tilfeller kan det derimot oppstå en sammenhengende rekke med lenticularis kjent som bølgeskyer. Av og til er det fuktige og tørrere lag om hverandre i luften over fjellet, og skyene kan oppstå i flere lag oppå hverandre (se bildet øverst til høyre). Disse lagdelte skyene har innimellom blitt feilaktig tatt for å være UFOer. Skyene kan oppstå over de fleste fjell rundt om i verden, men de mest dramatiske skyene blir dannet over de store fjellkjedene som Himalaya, Andesfjella og Rocky Mountains. Det må forholdsvis kraftig vind til å for å skape disse skyene, og derfor er skyene også assosiert med kraftig vind på bakkenivå.
Leopoldsordenen (Belgia)
Ordenstrinnenes rangering
Trinnene i de tre belgiske ordenene er kombinert i en samlet rangorden, der Leopoldsordenen på hvert nivå rangerer foran Kroneordenen, som så rangerer foran Leopold IIs orden. Denne rangordningen er fastsatt ved lov:
Altocumulus lenticularis
Fly prøver å unngå disse skyene på grunn av farlige turbulente rotorsystemer i nærheten av disse skyene, men for seilfly kan disse gi optimale forhold. Dette kommer av at det i forbindelse med stående bølger oppstår store vertikale luftbevegelser, og å finne området der den stigende bevegelsen starter er forholdsvis enkelt i forhold til skyen. Denne typen «bølgeløft» er veldig jevn og kraftig, og seilflyene kan nå opp til store høyder og nå lange avstander. Verdensrekordene for både distanse (over 3000 km) og høyde (14 938 m) ble satt under slike forhold.
Andinorites
Andinorites er slekt av små løpebiller, gjerne rødbrune på farge.
Utseende
Små, avlange løpebiller med ganske små fasettøyne. Hodet er lengre enn bredt, rundet, med slanke kjever som er litt kortere enn resten av hodet. Antennene er noe ove rhalve kroppslengden. Pronotum er rundet med en markert midtfure. Dekkvingene er rundede med fine punkstriper.
Levevis
Skyggeløperne kan finnes i mange ulike miljøer på bakken.
Utbredelse
Slekten er utbredt i Andesfjellene (Peru).
Sex og singelliv
Sex og singelliv (originaltittel: Sex and the City) er en amerikansk komiserie og sex-komedie som gikk på HBO fra 1998 til 2004. Serien handler om fire single venninner i tredveårene fra New York. Den er basert på spalten Sex and the City av Candace Bushnell. Hovedkarakteren er skribenten Carrie Bradshaw (spilt av Sarah Jessica Parker), som er seriens forteller, mannehungrige Samantha Jones (spilt av Kim Cattrall), galleristen Charlotte York (spilt av Kristin Davis) samt advokaten Miranda Hobbes (spilt av Cynthia Nixon).
I Norge gikk serien på TV3.
2012 i Kroatia
Begivenheter i året 2012 i Kroatia.
Sex og singelliv
Filmer
Sex and the City: The Movie er filmen fra serien. Den ble lansert i 2008, mens Sex and the City 2 ble lansert i 2010. En oppfølgerserie kalt And Just Like That… har premiere i 2021.
Hovedpersoner
Carrie Bradshaw (spilt av Sarah Jessica Parker) er fortelleren og seriens viktigste hovedpersonen. Hver episode er strukturert rundt hennes tankegang, samtidig som hun skriver på sin ukentlige spalte «Sex and the City» for den fiktive avisen New York Star. Hun bor i en stor studioleilighet på Upper East Side. Stanford Blatch, en homofil talent-jeger fra en aristokratisk familie (spilt av Willie Garson) er Carries beste venn utenom de tre andre kvinnene i serien.
Carrie havner i et forhold med Mr. Big, en fremtredende forretningsmann som foretrekker jazz. Hans virkelige navn blir avslørt i den aller siste episoden (sesong 6, episode 20) for å være John James Preston. Han har problemer med å forplikte seg til romantiske forhold. Carrie og Big går fra hverandre, når han må forlate New York for å reise til Paris. De er usikre på om Carrie burde reise sammen med ham, eller om de burde begynne et langdistanse-forhold.
Noen få måneder senere møter hun Mr. Big på en fest i Hamptons. Han blir ledsaget av sin nye 20 år gamle kjæreste, Natasha, som han møtte i Paris. Carrie forsøker å fortsette vennskapet med Mr. Big. Men han forteller Carrie at han og Natasha planlegger å gifte seg, noe Big aldri tidligere hadde vurdert med Carrie. I sesong 3 møter Carrie, og blir umiddelbart tiltrukket av, en møbel-designer på Manhattan som heter Aidan Shaw (spilt av John Corbett) som snart blir kjæresten hennes. Aidan er mer tradisjonell og tålmodig, enn mange av Carries tidligere kjærester. En stund lever de lykkelig sammen.
Senere møter de Natasha og Mr. Big igjen, og han innrømmer at han gjorde en alvorlig feil når han giftet seg med Natasha. Like etterpå begynner Mr. Big og Carrie en affære, som tar slutt når Natasha oppdager Carrie i Mr. Big sin leilighet. Carrie avslutter deretter forholdet med Mr. Big. Carrie er ødelagt av skyldfølelse, og forteller Aidan Shaw om forholdet. Aidan slår opp i forholdet med henne. Aidan og Carrie gjenforenes i sesong 4, mår Aidan åpner en bar med Mirandas tidliger kjæreste, Steve. Carrie innser at hun fremdeles er forelsket i Aidan, og ønsker å få ham tilbake. Han sliter med å stole på henne, spesielt ettersom Mr. Big i mellomtiden har blitt skilt fra Natasha. Han og Carrie opprettholder et platonisk vennskap.
De flytter sammen, og når Aidan foreslår ekteskap godtar Carrie dette. Men hun ønsker ikke å sette noen bestemt dato for bryllupet. Aidan foreslår at de burde gifte seg på Hawaii. Carrie får et panikkanfall når hun forsøker ulike brudekjoler sammen med Miranda. Hun tilstår overfor Aidan at hun ikke er klar for bryllup, og at hun trenger mer tid. Aidan gjør det klart at han fremdeles ikke stoler på at hun er helt over Mr. Big. Carrie klarer ikke å forplikte seg, og de går fra hverandre kort tid senere.
Den berømte artisten Aleksandr Petrovsky (spilt av Mikhail Baryshnikov) blir deretter den neste kjæresten til Carrie, i løpet av siste sesong. Til tross for deres store aldersforskjell, planlegger de å flytte til Paris sammen. Men kort tid før Carrie skal reise, dukker Mr. Big opp hjemme hos henne. De krangler, og Carrie beskylder ham for å dukke opp når hun er mest glad bare for å ødelegge ting for henne. Men når Carrie endelig ankommer Paris, er Aleksandr ofte fraværende på grunn av arbeid med hans nye kunstutstilling. Carrie begynner etter hvert å angre på beslutningen. Hun betror til en venninne under en telefon-samtale at hun føler seg ensom, og at hun mener Aleks forsømmer henne og forholdet deres. I mellomtiden, tilbake i New York, oppdager venninnene hennes at Mr. Big fremdeles elsker Carrie. Mr. Big planlegger derfor å reise til Paris, i håp om å vinne Carrie tilbake.
Samantha Jones er den eldste av de fire kvinnene i serien. Hun er en uavhengig forretningskvinne med en karriere innenfor reklame. Hun er ekstremt frittalende. Tidlig i showet erklærer Samantha at hun har gitt opp alle seriøse relasjoner med menn, og bare ønsker sex uten noen følelser som en ren fysisk tilfredsstillelse. Samantha har mange, som regel ekstremt korte, seksuelle forhold i løpet av hele TV-serien - inkludert et lesbisk forhold til en kunstner ved navn Maria)
Senere arrangerer hun en PR-kampanje for hotell-magnaten Richard Wright, som heller ikke er interessert i langsiktige forhold. Samantha får etter hvert romantiske følelser for ham, og er ikke lenger tiltrukket av andre menn. Samantha forsøker i begynnelsen å skjule følelsene sine, men Richard føler det samme for henne. De begynner et monogamt forhold. Ikke lenge etterpå blir Samantha mistenksom overfor Richard, og han er utro mot henne. Samantha utvikler sjalusi, og klarer ikke lenger å stole på Richard rundt andre kvinner. Samantha bestemmer seg for å avslutte forholdet, før han kan knuse hjertet hennes igjen.
I løpet av siste sesong forfører Samantha en ung servitør Jerry, som ønsker å begynne som skuespiller. Han nevner å være en tidligere alkoholiker, som går på jevnlige møter hos Anonyme alkoholikere. I siste sesong får Samantha beskjed om at hun brystkreft, og må derfor gjennomgå cellegift-behandlinger. Hun mister etter hvert håret, og Jerry barberer sitt eget hode for å støtte henne. Men Samantha mister etter hvert sine romantiske følelser for Jerry.
Charlotte York har hatt en konvensjonell, privilegert episkopalsk opprinnelig fra Connecticut, og arbeider nå ved et kunstgalleri. Charlotte er en klassisk perfeksjonist. Hun studerte ved Smith College, hvor hun var medlem av Kappa Kappa Gamma med hovedfag i kunsthistorie, samtidig som hun var cheerleader og arbeidet som modell ved siden av studiene. Hun er ofte optimistisk, og tror på ekte kjærlighet og sjelevenner. Charlotte legger mest vekt på emosjonell kjærlighet, i motsetning til begjær. All hennes dating-aktivitet er for å finne en langsiktig, monogam kjæreste, med tanke på ekteskap. Hun foretrekker vanligvis menn mye penger, som bank-ansatte, doktorer, advokater, eller lignende. Hun møter tilfeldigvis Trey MacDougal (spilt av Kyle MacLachlan) en attraktiv, skotsk-amerikansk kardiolog med en stor leilighet i nærheten av Park Avenue, samt et landsted i Connecticut.
De forelsker seg allerede ved første blikk, og Trey ser ut til å være alt Charlotte noensinne har ønsket seg. Ting utvikler seg veldig raskt, og de blir gift veldig kort tid etterpå. Charlotte ønsket å aldri ha sex før ekteskap, i håp om en romantisk og tradisjonell natt etter bryllupet deres. Men Trey avslører at han sliter med impotens. Ekteskapet deres blir ikke bedre av Treys overbærende mor Bunny (spilt av Frances Sternhagen) en manipulerende person som regelmessig bryter seg inn i deres forhold og leilighet. Trey og Charlotte tar ut skilsmisse, og hun flytter tilbake til den gamle leiligheten sin.
Samtidig som de er separert, forsøker Charlotte og Trey å reparere deres seksuelle forhold og blir sammen igjen. Men Charlotte oppdager at hun har en veldig liten sannsynlighet for å bli gravid. Hun begynner å se etter andre alternativer, og begynner hormon-injeksjoner og muligheten for doptere en kinesisk jente. Men problemer mellom Trey og Bunny kulminerer med at Trey bestemmer seg for at han ikke lenger ønsker seg noen familie. Charlotte avslutter ekteskapet deres en gang for alle. Charlotte møter deretter Harry Goldenblatt (spilt av Evan Handler) hennes jødiske skilsmisse-advokat. Deres seksuelle forhold er tilfredsstillende. Men Harry ønsker ikke noe alvorlig forhold med Charlotte, fordi hun ikke er troende jøde.
Charlotte konverterer derfor til jødedommen, men sliter med å miste henne kristne tro og ideologier - inkludert jul og påske. Etter konverteringen til jødedommen feirer Charlotte sin første sabbat sammen med Harry. Men hun mister besinnelsen, når det ser ut til at Harry ikke setter pris på all hennes innsats for forholdet deres. Harry foreslår at de kan gifte seg i en tradisjonell jødisk seremoni. Charlotte, mot alle odds, blir gravid, men mister barnet veldig tidlig. De adopterer senere en baby som de kaller Lily, fra Kina.
Miranda Hobbes arbeider som en suksessfull advokat, og har et kynisk syn på romantiske forhold og menn. Hun ble uteksaminert ved Harvard Law School i 1990, men kommer opprinnelig fra Philadelphia-området. I de tidlige sesongene blir Miranda fremstilt som veldig mistroisk og kynisk overfor menn, og dette er noe hun sliter med gjennom det meste av TV-serien. Et av Mirandas viktigste forhold var med bartender Steve Brady (spilt av David Eigenberg) og de blir etter hvert kjærester.
Steve og Miranda har et godt forhold, men Steve føler seg ukomfortabel med Mirandas store suksess og penger. Miranda forsøker å kjøpe en ny og kostbar dress til Steve, til en hendelse ved advokat-firmaet hennes. Han nekter, og bruker sitt eget kredittkort for å kjøpe dressen. Han returnerer deretter de kostbare klærne, og slår opp med Miranda, og sier at hun fortjener en mann som er mer på hennes eget nivå. Men de blir senere sammen igjen, og Steve flytter snart inn i Mirandas leilighet. Steve ønsker at de burde skaffe en baby sammen, men Miranda mener at hennes egen karriere er mye viktigere. I stedet blir de enige om å skaffe seg en valp, men dette fører bare til videre problemer. De avslutter etter hvert forholdet, og Steve starter senere sin egen bar sammen med Carries tidligere kjæreste Aidan Shaw. I sesong 4 blir det avslørt at Steve har kreft. Miranda hjelper ham gjennom operasjonen, og den påfølgende behandlingen.
Steve blir deprimert, og Miranda oppdager at hun er gravid. Samtidig sliter Charlotte med å bli gravid med Treys baby, og blir rasende når hun oppdager at Miranda planlegger å ta abort. Men ved klinikken sammen med Carrie bestemmer Miranda at hun ikke kan gå igjennom prosedyren likevel, og bestemmer seg for å beholde babyen. Hun føder deretter en sønn, som får navnet Brad. Kort tid senere flytter en ny mann inn i samme bygning som Miranda: Robert Leeds, en attraktiv afroamerikansk doktor som arbeider for basketball-laget New York Knicks. Han er tidligere skilt, kjekk og gjør det snart klart at han er veldig interessert i Miranda.
Miranda og Steve bestemmer seg etter hvert for å gifte seg, ved en liten seremoni. De bor først sammen i Mirandas lille leilighet, som viser seg å være for trang for dem. De bestemmer seg deretter for å kjøpe et større sted sammen, og til slutt flytter de til et hus i Brooklyn. Miranda og Steve tar også hånd om Steves mor Mary, som lider av demens / Alzheimers. Miranda forteller Steve at moren hans kan flytte sammen med dem til Brooklyn.
Lysejordet skole
Lysejordet skole er en skole i Oslo med 536 elever, etablert i 1978. Skolen er en barneskole, og består av 1-7.trinn. Skolen driftet også Ullerntoppen grendeskole etter åpningen. Skoleåret 1990-91 var det siste året lokalene til Ullerntoppen ble brukt som grendeskole og all undervisning flyttet til Lysejordet. Montessoriskolen Lyse overtok lokalene til Ullerntoppen fra 1993.
Filosofiåret 1648
Filosofiåret 1648 er en oversikt over hendelser, utgivelser og personer med tilknytning til filosofi i 1648.
John Gunnarsson Helland
Han var i en periode hjemme i farens verksted, deretter en periode hos broren Olaf G. Helland på Notodden. I denne tiden gjorde han sine beste feler. Fra 1917 til 1927 foretok han reiser til Sverige og Tyskland. Han drev senere musikkhandel og fiolinverksted i Skien, hvor han laget begge typer.
Mecinus
Mecinus er en slekt av små snutebiller med lang, tynn snute. Billene lever på levende planter, og en del arter er problematiske skadedyr.
Utseende
Små (ca. 2 millimeter), avlange, brunlige snutebiller. Kroppen er mer eller mindre tett kledt med lyse skjell og gjerne også oppstående hår.
Levevis
Denne underfamilien går på levende planter, og larvene utvikler seg som oftest i blomster, frukter eller frø. Mange av disse artene lever på trær i eukalyptusslekten.
Utbredelse
Slekten er utbredt i Holarktis og også (innført?) på New Zealand.
Bernt Notke
(født ca. 1440, død 1509) var en nordtysk maler og billedhugger.
Den første gang Bernt Notke omtales i noe dokument er i Lübeck 14. april 1467, hvor han klaget til byrådet over at malerlauget sjikanerte hans svenner, fordi han ikke var medlem av lauget. I den forbindelse fremviste Notke et fødselsbrev (ikke en fødselsattest), utstedt av byrådet i Lassan i Pommern.
Dette betyr ikke nødvendigvis at Notke var født i Lassan, men kun at han kjente folk i Lassan som kunne gå god for ham. Det er mere sannsynligt at han er født i Tallinn, da navnet Notke ikke er uvanlig der. Dessuten antyder et brev fra 23. august 1468 at Notke var i familie med presten i Tallinn, Diderik Notken.
Fra 1483 tilbrakte han noen år i Sverige og var en tid myntmester i Stockholm. I 1505 ble han uynevnt til kirkeverge for St. Petri i Lübeck, en stilling som bl.a. innebar å lede kirkens teglverk, som solgte murstein til hele Norden. I 1509 omtales han som død.
The Congos
The Congos er en reggaegruppe fra Jamaica som har vært aktive siden midten av 1970-tallet og er fortsatt aktive i dag. Gruppa ble først dannet som en duo av Roydel Johnson og Cedric Myton og kalte seg da «Ashanti». Gruppas medlemmer i dag er Roydel Johnson, Cedric Myton, Watty Burnett og Kenroy Ffyffe. Deres mest kjente album er «», produsert av Lee «Scrath» Perry.
Bernt Notke
Av de verker som stadig finnes, og som med sikkerhet kan tilskrives Notke, er der kun 3 stykker:
The Congos
Rastafarianisme
Bandet er en av flere reggae-grupper som er knyttet til religionen rastafarianisme, og en av deres tekster er utgitt på norsk i antologien Svart Messias (2011) som inneholder tekster fra ulike afroamerikanske religiøse retninger.
Mara Salvatrucha
Mara Salvatrucha (også kjent som Mara, MS eller MS-13) er et kriminelt gjengmiljø som ble grunnlagt i Los Angeles i USA på 1970- og 1980-tallet. Grupperingen antas i dag å operere i hele 42 delstater i USA, i Mexico og i flere land i Mellom-Amerika.
Bernt Notke
Blant verker som ofte tilskrives Notke er:
Mara Salvatrucha
Gruppen er mest kjent for å begå alle slags typer alvorlige forbrytelser, blant annet drap, voldtekt og narkotikakriminalitet. Medlemmene i denne gjengen har som regel bakgrunn fra mellomamerikanske land, først og fremst El Salvador, men også blant annet Honduras, Guatemala og Mexico.
Det er noe usikkert hvor mange mennesker som egentlig er medlemmer av denne gjengen. Medlemstallene varierer fra 10,000 og til helt opp til 750,000 medlemmer. Det påstås også at MS-13 har etablert seg i flere europeiske storbyer, men det er høyst uklart om dette er gjenger som tilhører MS-13, eller om det er gjenger som bare later som de er en del av MS-13.
Aktiviteter
Den 13. juli 2003 ble amerikanske Brenda Paz, en 17 år gammel kvinne som var et tidligere medlem av banden, funnet knivstukket på bredden av elven Shenandoah i delstaten Virginia. Paz ble drept etter at hun skal ha informert føderale myndigheter i USA om de kriminelle aktivitetene til Mara Salvatrucha. To av hennes tidligere venner, som fremdeles var medlemmer av banden, ble senere dømt for drapet på Brenda Paz.
Den 23. desember 2004 utførte denne gruppen en av de mest omtalte bandeforbrytelsene i Mellom-Amerika. Dette skjedde i Chamelecón i Honduras, da en intercity-buss ble stoppet på gaten og skutt i stykker med automatgeværer. Medlemmer av MS-13 skjøt og drepte minst 28 sivile passasjerer, hvorav de fleste var kvinner og barn.
Den 13. mai 2006 ble Ernesto "Smokey" Miranda, et tidligere høyt rangert medlem og en av grunnleggerne av Mara Salvatrucha, myrdet i sitt eget hjem i El Salvador. Han hadde da klart å komme seg ut av gruppen og i stedet begynt å studere jus. På fritiden sin arbeidet han for å holde barn og ungdom ute av farlige gjengmiljøer.
I februar 2009 arresterte politiet i delstatene Colorado og California rundt 20 medlemmer av MS-13, samtidig som de beslagla store mengder metamfetamin, cirka 2,3 kilo kokain, en liten mengde heroin, 12 skytevåpen og 3300 dollar i kontanter.
I Norge
Politiet i Norge har oversikt over cirka 40 navngitte personer i Norge, som kopierer innvielsesritualer, handlinger og talemåten til MS-13 fra USA. De fleste medlemmene er i alderen 13 til 18 år, men noen få av dem er også litt eldre, hovedsakelig tidlig i 20-årene.
Noen av dem har langt kriminelt rulleblad, mens andre ikke har gjort seg kjent for politiet fra tidligere. Det er ikke blitt bekreftet eller sannsynliggjort at medlemmene av MS-13 i Norge har noen direkte forbindelse eller kontakt med medlemmene av grupperingen i USA eller andre europeiske land.
Georg I av Hessen-Darmstadt
Georg I av Hessen-Darmstadt (født 10. september 1547 i Kassel, død 7. februar 1596 i Darmstadt) var landgreve av Hessen-Darmstadt fra 1567 til 1596.
Han var den yngste barn og fjerde sønn til Philipp av Hessen og hans hustru Christines. Etter Philipps død i 1567 ble landgrevskapet Hessen delt mellom sønnene, Georg fikk grevskapet Katzenelnbogen og valgte Darmstadt som residensby.
17. august 1572 ble han gift med Magdalena av Lippe, de fikk tilsammen 10 barn. Etter Magdalenas død i 1587 giftet han seg på nytt i 1589 med Eleonore av Württemberg.
Georg døde i 1596, og ble etterfulgt som landgreve av Hessen-Darmstadt av den eldste sønnen Ludwig.
Canada under Panamerikanske leker 2011
Canada under Panamerikanske leker 2011. Canada deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De ble femte beste nasjon med 30 gull-, 40 sølv- og 49 bronsemedaljer.
EM i baseball 1989
EM i baseball 1989 (europamesterskapet i baseball) ble arrangert i Paris i Frankrike i 1989.
Misjonsforbundet UNG
Misjonsforbundet UNG, også kalt UNG, er en kristen organisasjon som samarbeider med Misjonsforbundet. UNG ble stiftet i 1912 med navnet Norges Frimissions Ungdom. Senere ble det endret til Det Norske Misjonsforbunds Ungdom (NmU), før det i 2008 ble endret til Misjonsforbundet UNG.
8. serierunde i 2. divisjon avdeling 3 2006
'''8. serierunde i 2. divisjon avdeling 3 2006''' startet 2. juni og endte med Fyllingen – Askøy 5. juni 2006.
Misjonsforbundet UNG
I dag er det registrert over 6700 medlemmer i organisasjon, fordelt på 137 lokale grupper over hele landet.
StageDive er en ungdomsleir som arrangeres hver påske og sommer for ungdom mellom 12 og 16 år. For dem over 16 år arrangeres Across hver sommer.
Fiskebrygga
Fiskebrygga er et byområde i Kristiansand som ligger mellom Kvadraturen og Lagmannsholmen.
Fiskebrygga ble innviet i 1936 etter en byggeperiode på et par år. Den ligger på et område som tidligere var kjent som Hegermanns verft. Den opprinnelige bygningsmassen ble revet i 1993. Fiskemarkedet på Fiskebrygga er en av byens turistattraksjoner, hvor de selger fisk og skalldyr. Det er også mange restauranter på Fiskebrygga. Kirkens Bymisjon har sitt Bryggekapell, kafé og sykkelverkstedet «Pedalen» på Fiskebrygga.
Etter en omfattende byggevirksomhet i 1990-årene har området fått en renessanse. Husene er bygget i gammel stil og likner på sjøboder, malt i okergult og rødt. Trebrygger på begge sider av Gravanekanalen, hvor det er yrende båttrafikk om sommeren. Det er 4 broer over kanalen.
Ved innseilingen til Gravanekanalen fra Vestre havn ligger Kilden teater- og konserthus, som åpnet i 2012.
Friarferdi til Gjøtland
Friarferdi til Gjøtland er den eldste bevarte oppskrift av en middelalderballade i Norge. Oppskriften er fra 1612. Papiret ble bokstavelig talt reddet ut av ilden i 1868 da gammelt rask skulle brennes på en gård i Volda. I. N. Kobberstad sendte det til Sophus Bugge som straks forsto at dette hadde stor verdi.
Sammendrag av handlingen:
Visa har nummer E 72 i TSB katalogen. Den er ikke kjent i andre varianter, men har mye felles med den danske visa Brudefærden til Hedenland (TSB E 71, DgF 71).
Haverstingen
Hele østhellingen og deler av vesthellingen er vernet som Haverstingen naturreservat.
Åsen er gjennomboret av Haverstingtunnelen på Bergensbanen, og Ørgenviktunnelen på riksvei 7.
Cui Shu
Cui Shu (kinesisk: 崔曙; født i Dingzhou i dagens provins Hebei i Kina, død i 739) var en kinesisk dikter og embedsmann. Han er representert i antologien 300 Tang-dikt, sammenstilt under Qingdynastiet.
Îles de Los
Îles de Los er en øygruppe beliggende like utenfor Conakry i Guinea. Øygruppen består av tre hovedøyer: Tamara (Fortoba), Kassa og Roume. I tillegg kommer de mindre øyene Corsille, Blanche og Cabris som alle ligger sør for hovedøyene. Navnet på øygruppen kommer fra Ilhos dos Idolos, som betyr «idolenes øyer» («avbildninger av Gud») og som var navnet gitt til øyene av de første portugisiske sjømennene som ankom øyene.
Øygruppen er av vulkansk opprinnelse og er i dag overgrodd med palmer. Tamara er den største øya, med en lengde på 13 km og en bredde på mellom 1,6 og 3 km. Det høyeste punktet i øygruppen, på 152 meter over havet, finnes også her. Det er kun øyene Tamara og Kassa som har betydelige bosetninger.
Øyene har vært bebodd i lang tid. Britene tok kontroll over dem og avgav dem så til Frankrike i 1904, i bytte mot fransk oppgivelse av fiskerettigheter i Newfoundland og Labrador. Roume sies å være inspirasjonen bak romanen Skatten på sjørøverøya og var kjent for sin rolle i slavehandel, mens Tamara var et fengsel. Øyene er i dag mest kjent for sine strender og skogkledde indre landskap, og er et yndet turistmål. Det går ferger mellom Conakry og Los.
Vågøy kirke
Vågøy kirke er en langkirke fra 1904 i Hustadvika kommune i Møre og Romsdal fylke. Den er en del av Den norske kirke og hører til Molde domprosti i Møre bispedømme.
Byggverket er i tre og har 450 plasser.
Guido Hebert
Guido Hebert (født 1900 i Dresden, dødssted og dato ikke kjent) var en av de tyske kunstnerne som ble erklært entartet av nazistene i 1930-årene.
Han var maler, og kunstmuseet i Dresden hadde i sin tid to oljemalerier i sitt forsvunne lager. Det er uklart om bildene ble destruert under den nazistiske rensingen, eller om de gikk tapt under de alliertes bombetokter. To bilder er registrert i beslagslisten fra FUBerlin.
Win Myint
Win Myint (burmesisk: ဝင်းမြင့်, født 8. november 1951) er en burmesisk politiker, som var Myanmars tiende president fra 2018 til 2021. Han ble avsatt og arrestert 1. februar 2021, under militærkuppet i Myanmar 2021. Han tilhører partiet Nasjonalligaen for demokrati.
Myint var parlamentsmedlem i underhuset (Pyithu Hluttaw) fra 2012 til 2018, og var speaker i underhuset fra 2016 til 2018. Han overtok som president 1. mars 2018, og overtok da etter Htin Kyaw.
Da han ble arrestert i forbindelse med militærkuppet i 2021 ble visepresident Myint Swe ble innsatt som fungerende president, av de militære styrkene (Tatmadaw).
Referanser
<References />
Cuchilla de Guaviyú
Cuchilla de Guaviyú er en by i Salto-departementet i det nordvestlige Uruguay.
Befolkning
Byen har 138 innbyggere (Beregning 2011)
Kilde:
Transport
Ruta 4 Andrés Artigas forbinder Cuchilla de Guaviyú med Paysandú, Río Negro og Durazno.
Nyêmo
Nyêmo (kinesisk: 尼木县; pinyin: Nímù Xiàn; tibetansk: སྙེ་མོ་རྫོང་ ; Wylie: Snye mo rdzong) er et fylke i byprefekturet Lhasa i den autonome region Tibet i Folkerepublikken Kina.
Befolkningen var på 28,886 innbyggere i 1999.
Elostirion
I J.R.R. Tolkiens fiktive verden Midgrad er Elostirion det høyeste av de tre tårnene som sto på Tårnåsene.
Utviklingen av kommunestrukturen i Minas Gerais/Vila de Sabará/Nossa Senhora da Piedade de Pitangui
Dette er et stamtre som viser utviklingen av kommunene i Minas Gerais som har sitt opphav i bosetningen Vila de Sabará. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.
Elostirion
Elostirion, og de to andre tårnene som ikke er navngitte, ble antakeligvis bygget av Gil-galad, Høykonge av alvene i Midgard, for å ære Elendil som kom til Midgard i sorg og store tap. Etter det kom Elendil ofte til tårnene, for han hadde satt en av de syv palantírene i Elostirion, den av Arnors palantírer som så langt over havet. Elostirion sto i flere årtusen etter Gil-galads og Elendils død, og det var Círdan og alvene fra Lindon som tok vare på det; men palantíren som hadde vært i tårnet ble tatt med til Aman da Elrond og hans følge dro dit på slutten av det tredje tidevervet.
Elostirion Elostirion Elostirion
Nyêmo
Administrative enheter
Storkommune: Kommuner:
Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Jacobo Palm
Jacobo Palm (født 28. november 1887, død 1. juli 1982) var en curaçaosk komponist.
Han var barnebarnet til Jan Gerard Palm (1831–1906) som ofte omtales som «den klassiske musikks far på Curaçao». Som sine fettere Rudolph og John Palm begynte Jacobo å ta timer i musikk av sin bestefar. Han spilte gjennom sin barndom flere musikkinstrument, som piano, orgel, fiolin, klarinett og tverrfløyte.
Som komponist skrev Palm flere musikkstykker for piano, men også musikk for orgel og musikk til sangstykker. Hans musikkverk var sterkt påvirket av den polske pianisten Frédéric Chopin, men hadde også deler fra karibisk og latinamerikansk musikk.
Karl Schnurre
Karl Schnurre (født 24. november 1898 i Marburg i Tyskland, død 29. september 1990 i Bonn) var en tysk nazist, dommer og diplomat under andre verdenskrig, med Norden som oppdragsområde.
Frem til 1939
Den 1. august 1935 meldte han seg inn i NSDAP (nazistpartiet). Han ble en overbevist nazist og som sådan en relativ sjeldenhet i det tyske diplomati.
Den 20. april 1936 overtok han en ledende funksjon i den handelspolitiske avdeling i utenriksdepartementet. Han ble etterhvert forfremmet til høyere tjenestegrader.
Schnurre lød formelt under utenriksminister Joachim von Ribbentrop, men agerte i virkeligheten direkte under Adolf Hitler.
Hitler-Stalin-pakten
Sommeren 1939 hadde Schnurre ledet de hemmelige forhandlinger med lederen for den sovjetiske handelsrepresentasjon i Berlin, Barbarin, om den tysk-sovjetiske handelsavtale som ble undertegnet den 19. august 1939 og var et avgjørende skritt henimot Hitler-Stalin-pakten. Den 23. og 24. august 1939 ledsaget Schnurre rikssutenriksminister von Ribbentrop til paktinngåelsen i Moskva. Deretter forble han frem til 1941 leder for de tyske handelstransaksjoner med Sovjetunionen.
Press mot Sverige 1941
Ifølge Schnurre skulle et svensk «nei» til de tyske kravene være å betrakte som en direkte fiendtlig handling mot Tyskland. Regjeringen besluttet at transittering fikk, under for Sverige betryggende former, skje. Denne beslutning var et flagrant avvik fra nøytraliteten.
Senere handelsavtaler
Den 23. september 1943 forhandlet Albert Speer og Schnurre med Vichy-minister Jean Bichelonne om produksjonsoppdrag som skulle utføres i det kollaborasjonsvillige Frankrike. I 1944/1945 var han leder for den tyske delegasjon for forhandlingene med Sveits blant annet om transaksjoner med gull røvet av tyskerne.
Han hadde mot slutten av krigen brakt sin kone og datter i sikkerhet fra bombekrigen til den sveitsiske grense i Säckingen.
Nürnbergprosessen
Ved krigsslutt stilte Schnurre seg til disposisjon for regjeringen Karl Dönitz i Flensburg-Mürwik. Der ble han arrestert i mai 1945 og internert.
Etter løslatelsen 1. mai 1947 ble Schnurre vitne under den nürnbergske Wilhelmstraßen-Prozess, der han uttalte seg til gunst både for statssekretær Ernst von Weizsäcker og til sin mangeårige sjef, ambassadør Karl Ritter; begge disse diplomater ble dømt.
Etter krigen virket Schnurre i industrien, som forretningsfører for tyske oljemøller.
Han forfattet i 1986 – fire år før sin død – en selvbiografi (ikke utgitt).
Bjarne Kortsen
Bjarne Kortsen (1930–2013) var en norsk musikkforsker og musikkritikker.
Kortsen ble cand.mag. i 1962, Ph.D. ved University of Glasgow i 1964. Fra 1966 var han i en periode lektor i musikk ved Stavanger off. lærerskole. Kortsen ga ut de fleste av sine avhandlinger på sitt eget forlag, editio norvegica i Bergen.
Kortsen var en skarp og engasjert kritiker av den etablerte musikkvitenskap. Mange komponister, blant annet Antonio Bibalo, har tilegnet verker til Kortsen. Spesielt hans publikasjoner om norsk musikk i rokokko og nasjonalromantikk ga impulser til forskningen.
== Bibliografi i utvalg == <div style="">
Orientagnbøk
Orientagnbøk (Carpinus orientalis) er en løvfellende busk eller lite tre i bjørkefamilien.
Den blir opptil 15 m høy. Barken er purpurgrå og glatt med brungule striper. Bladene er små, 2–5 cm, ovale og dobbelttannede med 11–15 par nerver. Svøpbladene på hunnblomstene minner om små blad og er dobbelttannede og mørkegrønne. Orientagnbøk vokser på tørrere og varmere steder enn slektningen agnbøk. Arten er utbredt fra Italia og Sicilia i vest, nordover til Ungarn, Romania, Moldova, Krim og Kaukasus, sørover til Taurus- og Nurfjellene i Tyrkia og østover til Elburzfjellene i Iran. Trærne i Iran skilles ut i en egen underart, subsp. macrocarpa.
The Fappening
The Fappening eller Celebgate er en betegnelse på hendelsen der ca. 500 private bilder av ulike kjendiser ble lagt ut på nettstedet 4chan 31. august 2014. Bildene var for det meste av kvinnelige kjendiser og på de fleste bildene var kjendisene avbildet nakne. Bildene ble spredd raskt på nettsider og sosiale nettverk som nettverk som Imgur og Reddit. Bildene ble sannsynligvis innhentet via et sikkerhetshull i Apple-tjenesten iCloud. Apple har senere bekreftet at hackeren(e) som er ansvarlig for lekkasjen hadde fått tak i bildene via phishing og «brute force»-angrep som gjetter brukernavn og passord.
Hendelsen, ble av medier og internettbrukere omtalt som «Celebgate» og «The Fappening» (et teleskopord av ordene «fap», et slanguttrykk for mannlig onani, og 4chan sitt uttrykk «It's happening»-meme) , ble møtt med variert reaksjon fra media og andre kjendiser. Kritikerne mente at fordelingen av bildene var en stor invasjon av privatliv for kjendisene.
Rudolph Palm
Rudolph Palm (født 11. januar 1880 i Curaçao, død 11. september 1950 i Willemstad) var en curaçaosk komponist.
Han var barnebarn til Jan Gerard Palm (1831–1906) som ofte omtales som «den klassiske musikks far på Curaçao». Som sin fetter Jacobo Palm og sin bror John Palm var Rudolfs første musikklærer bestefaren. I barndommen spilte han flere musikkinstrument, som piano, orgel, saksofon, klarinett og tverrfløyte.
Palm komponerte omtrent 90 musikkstykker for piano, deriblant 61 valser, åtte marsjer, fem danzaer, åtte tumbaer, to masurkaer, en polka, fire danzoner og en paso doble.
NIFL Premiership 2020–2021
Kamp 34–38
Kampene 34–38 vil hvert lag på samme halvdel av tabellen spille mot hverandre en gang. Siden dette er den fjerde gangen lagene spiller mot hverandre denne sesongen, vil hjemmelaget bli valgt sånn at alle har møtt hverandre to ganger hjemme og borte.
UEFA Europa Conference League playoff
Vinneren får plass i kvalifiseringen til UEFA Europa Conference League 2021–2022.
Finale
Larne kvalifiserte seg til Europa Confrence League.
Eliteserien i håndball for kvinner 2014/15
Ligaen besto av de ni beste lagene fra Postenligaen 2013/14, de to beste lagene fra 1. divisjon 2013/14 samt vinneren av fjorårets kvalifiseringskamp. Sesongen startet 3. september 2014 med kampen mellom og, og ble avsluttet med en full runde 28. mars 2015.
Regjerende mester,, vant alle sine kamper og tok sin 17. serietittel. og rykket ned til 1. divisjon 2015/16, mens nyopprykkede  endte på 10.-plass og måtte ut i kvalifiseringskamp mot  som endte på tredjeplass i 1. divisjon 2014/15. Halden vant begge kampene og beholdt dermed plassen i Grundigligaen.
Hillsong United
Hillsong United er et kristent band fra Hillsong Church i Australia. Hillsong United ble startet i 1998. De spiller rock, mens sangtekstene er preget av lovsang og hengivenhet til Jesus (Gud).
Hillsong United har turnert i hele verden, de besøkte Europa sommeren 2006 og høsten 2007.
Bandmedlemmer
Marty Sampson og Joel Houston er ledere i bandet og har vært fast medlemmer. De andre musikerne har vært med i perioder.
Brooke Fraser, Jad Gillies, Annie Garratt, Jonathon Douglass (J.D.), Matt Crocker, Dylan Thomas, Sam Knock, Braden Lang, Joel Davies, David Ware, Scott Ligertwood, Adam Crosariol, Timon Klein, Brandon Gillies, Simon Kobler, Peter James, Nigel Hendroff, Marcus Beaumont, Michael Guy Chislett, Rolf Wam Fjell.
EM i baseball 1991
EM i baseball 1991 (europamesterskapet i baseball) ble arrangert i Italia i 1991.
John Palm
John Palm (født 13. juni 1885, død 24. februar 1925) var en curaçaosk komponist.
Han var barnebarnet til Jan Gerard Palm (1831–1906) som ofte omtales som «den klassiske musikks far på Curaçao». Som sin fetter Jacobo Palm og sin bror Rudolph Palm begynte John å ta timer i musikk av sin bestefar. Han spilte gjennom sin barndom flere musikkinstrument, som piano, klarinett og tverrfløyte.
Som komponist skrev Palm flere valser, blant annet «La Belleza», «Club X», «Emma», «La Veloce», «Ma Pensee», «Gozar sufriendo» og «Nocturno».
Beslutningsstøtteverktøy
Beslutningsstøtteverktøy brukes for å hjelpe mennesket med å foreta en beslutning i uoversiktlige problemstillinger, med store mengder data og et komplisert regelverk. Målet er å redusere sjansen for feil, gjerne i praktiske situasjoner som aksjespekulasjon, medisinering, ruteplanlegging, og produktsammensetning.
Riolus
Utseende
Små (ca. 2 mm), avlange, mørke biller, kan ha noe metallglans. Artene i underfamilien Elminae er glatte og blanke, denne slekten har forholdsvis slank kroppsform. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.
Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann. Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.
Utbredelse
Slekten er utbredt i Palearktis.
Ezio Damolin
Ezio Damolin (født 25. desember 1944 i Moena) er en italiensk tidligere kombinertløper og skihopper.
Han deltok i OL i 1964, 1968 og 1972, med plasseringene 8, 5 og 16 i kombinert. 5.-plassen i Grenoble (Autrans) i 1968 var Italias beste plassering i kombinert i OL til Alessandro Pittin tok bronse i Vancouver (Whistler) i 2010. I OL i Sapporo i 1972 deltok Damolin også i spesielt hopp, der han ble nest sist av 56 deltakere i normalbakken.
I VM i Oslo i 1966 ble han nummer 54 av 61 deltakere i storbakken i spesielt hopp. I VM i Štrbské Pleso i 1970 ble han nummer 5 i kombinert. Han deltok én gang i den tysk-østerrikske hoppuka, og ble nummer 52 i Oberstdorf 30. desember 1966 og 57 i Garmisch-Partenkirchen 1. januar 1967, begge av 70 deltakere. I VM i skiflyging i Planica i 1972 ble han sist av 43 deltakere.
Ezio Damolin ble sju ganger italiensk mester i kombinert, i 1965, 1966, 1967, 1969, 1970, 1972 og 1973. Han ble også italiensk mester i spesielt hopp i 1968 og 1974.
Beatles (sang)
«Beatles», engelsk tittel: «The Beatles», er en svensk popsang fra 1977 som ble fremført av dansebandet Forbes. Sangen er skrevet av Sven Olov Bagge og Claes Bure og vant svenske Melodifestivalen 1977. Sangen var Sveriges bidrag til Eurovision Song Contest 1977, der den endte sist blant 18 deltakere. Dette var Sveriges andre sisteplass i konkurransen.
Bakgrunn
Bidraget handler om den britiske popgruppen The Beatles, som var populær i 1960-årene. Sangen vant den svenske finalen i februar, og Forbes reiste til Storbritannia for å konkurrere i den internasjonale finalen i Eurovison Song Contest. Dirigent var Anders Berglund, og dette var hans første opptreden i Eurovison Song Contest-sammenheng.
Norsk versjon
Philip A. Kruse har skrevet en norsk tekst. På norsk heter den også «Beatles».
Listeplasseringer
Sangen lå på Svensktoppen i perioden 17. april–8. mai 1977 med en sjetteplass som høyeste plassering. Den tok seg også inn på den svenske singelisten 25. mars 1977 og lå der i syv uker med en tredjeplass som høyeste notering.
Fernández (Uruguay)
Fernández eller Pueblo Fernández er tettsted og administrasjonssenteret i Mataojo kommune i Salto-departementet i det nordvestlige Uruguay.
Befolkning
Tettstedet har 305 innbyggere (Beregning 2011)
Kilde:
Transport
Ruta 31 Coronel Gorgonio Aguiar forbinder Fernández med Colonia Itapebí og Albisu.
Arne Bugge
Arne Bugge (1887–1968) var statsgeolog og dr. philos fra Gloppen og senere Stabekk. Han utdannet seg til cand. min. 1909 og til dr. philos. i 1928 med en avhandling om forkastninger i det sørnorske grunnfjellet. Bugge var geolog ved Kongsberg sølvverk fra 1909 og markskeider fra 1912, driftsleder ved Værdalen Gruber fra 1915 og Bamble Nikkelverk fra 1918. Han hadde embetet statsgeolog i Norges geologiske undersøkelse fra 1921 til 1952.
Etter at han gikk av som statsgeolog, ble han geologisk konsulent for Sivilforsvaret. For dette arbeidet fikk han i 1960 Kongens fortjenstmedalje i gull. Han var også konsulent for underjordsanlegg i Oslo kommune. Bugge var formann i Norsk geologisk forening 1926–1927 og i Bergingeniørenes avdeling i NIF 1928-1933. Han var formann i Fonnvernutvalget 1946-1951. Han skrev flere avhandlinger om geologiske emner.
Sergej Fokitsjev
Sergej Rostislavovitsj Fokitsjev (russisk: Сергей Ростиславович Фокичев) (født 4. februar 1963) er en russisk tidligere skøyteløper. Han representerte Sovjetunionen.
Under OL 1984 i Sarajevo gikk han til topps på 500 meter foran japanske Yoshihiro Kitazawa og canadiske Gaétan Boucher.
Sammenlagt i Verdenscupen
– = ikke deltatt på distansen for nevnte sesong.
Ragnhild Jepsen
Ragnhild Jepsen (født 1969) er en norsk teolog. Hun ble utnevnt til biskop i Bjørgvin bispedømme i 2023, som den første kvinne i dette embetet, 953 år etter at bispedømmet ble opprettet. Hun ble innsatt som biskop med kongebesøk i Bergen Domkirke, 16. april.
Hun bruker nynorsk både som forkynner og formidler. Hun er oppvokst i Ål i Hallingdal, og er vant til å snakke og skrive nynorsk. I 2022 ble hun tildelt Trønderlagets målpris, som den som gjorde mest for nynorsken i Trøndelag dette året. Laget begrunnet tildelingen slik: «Trønderlaget grunngjev valet med at Jepsen viser gjennom både skrift og tale at nynorsk er eit språk som naturleg kan brukast i mange samanhengar.» Jepsen er opptatt av å gjøre kirken relevant for flest mulig:
EM i baseball 1993
EM i baseball 1993 (europamesterskapet i baseball) ble arrangert i Stockholm i Sverige i 1993.
Bethel University
Bethel University er et privat, kristent universitet i St. Paul i delstaten Minnesota, USA. Det ble opprettet i 1871.
Roadie
En roadie (av engelsk road crew, «turnémannskap») er en person som assisterer et band under konserter og turneer, ved for eksempel å sette opp utstyr, høyttalere og instrumenter.
Speleonectes lucayensis
Speleonectes lucayensis er en art av krepsdyr, som er kjent fra funn i Karibia. Arten inngår som en av 12-15 arter i slekten Speleonectes, som er en av tre slekter i familien Speleonectidae.
Arten hører under gruppen Remipedia hvor alle artene er blinde, og hele kroppen består av en enkelt, lang rekke av ledd med antropode (grenete) bein. Individene svømmer på ryggen og beveger seg sakte.
Nikolaj Judenitsj
Nikolaj Nikolajevitsj Judenitsj (russisk: Николай Николаевич Юденич; født i Moskva i Russland, død 5. oktober 1933 i Cannes i Frankrike) var en russisk offiser. Han kommanderte Den keiserlige russiske hærs kaukasusarmé under Kaukasus-felttoget under første verdenskrig under kommando av storfyrst Nikolaj, hvor han var en av Russlands beste generaler. Senere var han en av lederne for den motrevolusjonære hvite bevegelsen under den russiske borgerkrigen, hvor han fra 1918 til 1920 ledet de hvites styrker i Nordøst-Europa.
Bakgrunn
Nikolaj Judenitsj kom fra en russisk adelsslekt. Han studerte ved Aleksandrovskij-militærskolen og generalstabsakademiet, hvor han ble ferdig i 1881 og 1887.
Karriere
Judenitsj kommanderte først et regiment, og så en brigade under den russisk-japanske krig fra 1904 til 1905, da han ble såret to ganger.
Han ble utnevnt til stabssjef for de militære distriktene Kazan og Kaukasus i 1912 og 1913. Under første verdenskrig var Judenitsj som generalløytnant stabssjef i den russiske Kaukasusarmé. Han ledet de russiske styrkene i slaget ved Sarıkamış. Den 24. januar 1915 ble han forfremmet fra general i infanteriet til øverstkommanderende for armeen. Som dette ledet han med fremgang styrkene i Erzurum og i Trapezunt, som befestet hans ry som krigshelt. I mars 1917 ble han øverstkommanderende for hele Kaukasusfronten. På grunn av «motstand mot den provisoriske regjering» ble Judenitsj i mai 1917 sendt i pensjon av Aleksander Fjodorovitsj Kerenski.
Ved novemberrevolusjonens utbrudd sluttet han seg til de hvite og ble i august 1919 krigsminister i Nordvestrusslands regjering i Tallinn. Til å begynne med ville han bruke Finland som base for sin offensiv, men til tross for Mannerheims støtte ble planen skrinlagt på grunn av motstand fra vest og politiske kretser i Finland. I september 1919 begynte Judenistj en offensiv mot Petrograd, men mislyktes og måtte i januar 1920 oppløse arméen i Estland
Etter dette ble han og mange av styrkene evakuert av britiske skip. Judenitsj bosatte seg siden i Nice i Frankrike, men i de gjenværende 13 årene spilte han ingen stor rolle i det russiske innvandrermiljøet.